องค์การบริหารส่วนตำบล

องค์การบริหารส่วนตำบล มีชื่อย่อเป็นทางการว่า อบต. มีฐานะเป็นนิติบุคคล และเป็นราชการบริหารส่วนท้องถิ่นรูปแบบหนึ่ง ซึ่งจัดตั้งขึ้นตามพระราชบัญญัติสภาตำบลและองค์การบริหารส่วนตำบล พ.ศ. 2537 และแก้ไขเพิ่มเติมถึง (ฉบับที่ 7) พ.ศ. 2562 โดยยกฐานะจากสภาตำบลที่มีรายได้โดยไม่รวมเงินอุดหนุนในปีงบประมาณที่ล่วงมาติดต่อกันสามปีเฉลี่ยไม่ต่ำกว่าปีละหนึ่งแสนห้าหมื่นบาท
ณ วันที่ 8 กันยายน พ.ศ. 2563 มีองค์การบริหารส่วนตำบล ทั้งสิ้น 5,300 แห่ง 
องค์การบริหารส่วนตำบล ในปี พ.ศ. 2538 ได้รับการจัดตั้งเป็น อบต. 617 แห่ง และในปี พ.ศ. 2547 มีมากที่สุดถึง 6,744 แหล่งเงินทุน 10.931 เท่าภายในเวลาเพียง10ปี

**รูปแบบองค์การ**
องค์การบริหารส่วนตำบล ประกอบด้วย สภาองค์การบริหารส่วนตำบล และนายกองค์การบริหารส่วนตำบล
#สภาองค์การบริหารส่วนตำบล ประกอบด้วยสมาชิกสภาองค์การบริหารส่วนตำบล จำนวนหมู่บ้านละหนึ่งคน ซึ่งเลือกตั้งขึ้นโดยราษฎรผู้มีสิทธิเลือกตั้งในแต่ละหมู่บ้านในเขตองค์การบริหารส่วนตำบลนั้น 
#องค์การบริหารส่วนตำบลมีนายกองค์การบริหารส่วนตำบล 1 คน และรองนายกองค์การบริหารส่วนตำบลได้ไม่เกิน 2 คน ซึ่งมาจากการเลือกตั้งผู้บริหารท้องถิ่นโดยตรงจากการเลือกตั้งโดยตรงของประชาชนตามกฎหมายว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น

**การบริหาร**
กฎหมายกำหนดให้มีคณะกรรมการบริหาร อบต. (ม.58) ประกอบด้วยนายกองค์การบริหารส่วนตำบล 1 คน รองนายกองค์การบริหารส่วนตำบล  2 คน ซึ่งมาจากการเลือกตั้งโดยตรงของประชาชน
ผู้บริหารขององค์การบริหารส่วนตำบลหรือผู้บริหารท้องถิ่นเรียกว่านายกองค์การบริหารส่วนตำบล ซึ่งมาจากการเลือกตั้งผู้บริหารท้องถิ่นโดยตรง

**อำนาจหน้าที่ขององค์การบริหารส่วนตำบล**

**อำนาจหน้าที่ตามพระราชบัญญัติสภาตำบลและองค์การบริหารส่วนตำบล พ.ศ. 2537**
# พัฒนาตำบลทั้งในด้านเศรษฐกิจ สังคม และวัฒนธรรม (มาตรา 66)
# มีหน้าที่ต้องทำตามมาตรา 67 ดังนี้
##จัดให้มีและบำรุงทางน้ำและทางบก
##รักษาความเป็นระเบียบเรียบร้อย การดูแลกการจราจร และส่งเสริมสนับสนุนหน่วยงานอื่นในการปฏิบัติหน้าที่ดังกล่าว
##การรักษาความสะอาดของถนน ทางน้ำ ทางเดินและที่สาธารณะ รวมทั้งการกำจัดขยะมูลฝอยและสิ่งปฏิกูล
##ป้องกันโรคและระงับโรคติดต่อ
##ป้องกันและบรรเทาสาธารณภัย 
##จัดการ ส่งเสริม และสนับสนุนการจัดการศึกษา ศาสนา วัฒนธรรม และการฝึกอบรมให้แก่ประชาชน รวมทั้งการจัดการหรือสนับสนุนดูแลและพัฒนาเด็กเล็กตามแนวทางที่เสนอแนะจากกองทุนเพื่อความเสมอภาคทางการศึกษา
##ส่งเสริมการพัฒนาสตรี เด็กและเยาวชน ผู้สูงอายุและพิการ
##คุ้มครอง ดูแลและบำรุงรักษาทรัพยากรธรรมชาติและสิ่งแวดล้อม 
##บำรุงรักษาศิลปะ จารีตประเพณี ภูมิปัญญาท้องถิ่นและวัฒนธรรมอันดีของท้องถิ่น 
##ปฏิบัติหน้าที่อื่นตามที่ทางราชการมอบหมาย 
# มีหน้าที่ที่อาจทำกิจกรรมในเขต อบต. ตามมาตรา 68 ดังนี้
##ให้มีน้ำเพื่อการอุปโภค บริโภคและการเกษตร
##ให้มีและบำรุงไฟฟ้าหรือแสงสว่างโดยวิธีอื่น 
##ให้มีและบำรุงรักษาทางระบายน้ำ 
##ให้มีและบำรุงสถานที่ประชุม การกีฬา การพักผ่อนหย่อนใจและสวนสาธารณะ
##ให้มีและส่งเสริมกลุ่มเกษตรกร และกิจการสหกรณ์
##ส่งเสริมให้มีอุตสาหกรรมในครอบครัว
##บำรุงและส่งเสริมการประกอบอาชีพ 
##การคุ้มครองดูแลและรักษาทรัพย์สินอันเป็นสาธารณสมบัติของแผ่นดิน
##หาผลประโยชน์จากทรัพย์สินของ อบต.
##ให้มีตลาด ท่าเทียบเรือ และท่าข้าม
##กิจการเกี่ยวกับการพาณิชย์ 
##การท่องเที่ยว 
##การผังเมือง

**อำนาจหน้าที่ตามแผนและขั้นตอนการกระจายอำนาจ**
พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองท้องถิ่น พ.ศ. 2542 กำหนดให้ อบต.มีอำนาจและหน้าที่ในการจัดระบบการบริการสาธารณะ เพื่อประโยชน์ของประชาชนในท้องถิ่นของตนเองตามมาตรา 16 ดังนี้ 
# การจัดทำแผนพัฒนาท้องถิ่นของตนเอง 
# การจัดให้มี และบำรุงรักษาทางบกทางน้ำ และทางระบายน้ำ 
# การจัดให้มีและควบคุมตลาด ท่าเทียบเรือ ท่าข้าม และที่จอดรถ
# การสาธารณูปโภค และการก่อสร้างอื่นๆ
# การสาธารณูปการ 
# การส่งเสริม การฝึก และการประกอบอาชีพ 
# คุ้มครอง ดูแล และบำรุงรักษาทรัพยากรธรรมชาติ และสิ่งแวดล้อม
# การส่งเสริมการท่องเที่ยว
# การจัดการศึกษา
# การสังคมสงเคราะห์ และการพัฒนาคุณภาพชีวิตเด็ก สตรี คนชรา และผู้ด้อยโอกาส
# การบำรุงรักษาศิลปะ จารีตประเพณี ภูมิปัญญาท้องถิ่น และวัฒนธรรมอันดีของท้องถิ่น 
# การปรับปรุงแหล่งชุมชนแออัด และการจัดการเกี่ยวกับที่อยู่อาศัย
# การจัดให้มี และบำรุงรักษาสถานที่พักผ่อนหย่อนใจ 
# การส่งเสริมกีฬา 
# การส่งเสริมประชาธิปไตย ความเสมอภาค และสิทธิเสรีภาพของประชาชน 
# ส่งเสริมการมีส่วนร่วมของราษฎรในการพัฒนาท้องถิ่น
# การรักษาความสะอาด และความเป็นระเบียบเรียบร้อยของบ้านเมือง 
# การกำจัดมูลฝอย สิ่งปฏิกูล และน้ำเสีย
# การสาธารณสุข การอนามัยครอบครัว และการรักษาพยาบาล 
# การจัดให้มี และควบคุมสุสาน และฌาปนสถาน 
# การควบคุมการเลี้ยงสัตว์ 
# การจัดให้มี และควบคุมการฆ่าสัตว์ 
# การรักษาความปลอดภัย ความเป็นระเบียบเรียบร้อย และการอนามัย โรงมหรสพ และสาธารณสถานอื่นๆ
# การจัดการ การบำรุงรักษา และการใช้ประโยชน์จากป่าไม้ ที่ดิน ทรัพยากรธรรมชาติและสิ่งแวดล้อม
# การผังเมือง 
# การขนส่ง และการวิศวกรรมจราจร 
# การดูแลรักษาที่สาธารณะ
# การควบคุมอาคาร
# การป้องกันและบรรเทาสาธารณภัย
# การรักษาความสงบเรียบร้อย การส่งเสริมและสนับสนุนการป้องกันและรักษาความปลอดภัยในชีวิต และทรัพย์สิน 
# กิจอื่นใด ที่เป็นผลประโยชน์ของประชาชนในท้องถิ่นตามที่คณะกรรมการประกาศกำหนด

**ประเภทขององค์การบริหารส่วนตำบล== 
องค์การบริหารส่วนตำบล ในประเทศไทย แบ่งออกเป็น 3 ประเภท ได้แก่ - ประเภทสามัญ - ประเภทสามัญ ระดับสูง - ประเภทพิเศษ

**โครงสร้างขององค์การบริหารส่วนตำบล== 
องค์การบริหารส่วนตำบล มีนายกองค์การบริหารส่วนตำบล เป็นผู้กำหนดนโยบาย ซึ่งเป็นผู้ใช้อำนาจบริหารงานองค์การบริหารส่วนตำบล และมีพนักงานประจำที่เป็นข้าราชการส่วนท้องถิ่นเป็นผู้ทำงานประจำวันโดยมีปลัด และรองปลัด ผู้อำนวยการกอง เป็นหัวหน้างานบริหาร ภายในองค์กรมีการแบ่งออกเป็นหน่วยงานต่าง ๆ ได้เท่าที่จำเป็นตามภาระหน้าที่ของ อบต.แต่ละแห่งเพื่อตอบสนองความต้องการของประชาชนในพื้นที่ที่รับผิดชอบอยู่ เช่น
*สำนักปลัดองค์การบริหารส่วนตำบล
*กองคลัง
*กองช่าง
*กองประปา
*กองการเกษตร
*กองการศึกษา ศาสนาและวัฒนธรรม
*กองสาธารณสุขและสิ่งแวดล้อม
*กองยุทธศาสตร์และงบประมาณ
*กองการเจ้าหน้าที่
*กองสวัสดิการสังคม
*หน่วยตรวจสอบภายใน
*งานป้องกันและบรรเทาสาธารณภัย
*งานกำจัดสิ่งสกปรกโสโครกและสิ่งปฏิกูล

**อ้างอิง**
พระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติมจนถึงฉบับที่ 7 พ.ศ. 2562

**แหล่งข้อมูลอื่น**
   องค์การบริหารส่วนตำบล (อบต.)-  รายชื่อองค์การบริหารส่วนตำบลทั่วประเทศ -  ข้อมูลองค์การบริหารส่วนตำบล ( อบต.) 

หมวดหมู่:องค์กรปกครองส่วนท้องถิ่นของไทย
หมวดหมู่:ตำบล